Source: http://veikkohuuska.puheenvuoro.uusisuomi.fi/246468-miten-toteutuu-oikeus-ykn-sotarikos-tuomioistuimessa
Timestamp: 2018-12-19 12:41:04+00:00
Document Index: 2960558

Matched Legal Cases: ['kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin\n', 'kko ', 'kko ']

Miten toteutuu oikeus YK:n sotarikos-tuomioistuimessa? — Veikko Huuska
”Bosnian teurastajaksi” kutsuttua kenraali Mladicia syytettiin kansanmurhasta ja useista muista rikoksista. Millainen tuomio oli ennakoitavissa? YLE, 22.11.2017; https://yle.fi/uutiset/3-9942586
Kansainvälisen oikeuden emeritusprofessori Lauri Hannikainen totesi YLE Radio 1:n Ykkösaamussa tänään, että Bosnian serbitasavallan poliittinen johtaja Radovan Karadzic sai muutama vuosi sitten tuomioistuimessa 40 vuoden vankeustuomion. Ja Vladic oli sotilaallinen johtaja, ja odotettavissa on suurinpiirtein samankaltainen rangaistus.
Vladic on 74-vuotias ja viettää siis toedennäköisesti loppuelämänsä vankilassa. Minkälainen merkitys tällä tuomiolla on?, kysyi toimittaja Päivi Neitiniemi.
”No, tämä 24 vuotta kestänyt oikeusprosessi päättyy nyt. Tärkeimmät sotarikolliset on saatu tuomituksi eli koko lailla tyytyväisiä voidaan olla. Jugoslavia-tribunaalin eteen saatiin hyvin näitä rikoksista epäiltyjä.”
Yhdysvallat mestaroi
Kyse on 1990-luvun alkupuolella Jugoslavian hajoamiseen liittyvistä sodista ja silloin tehdyistä sotarikoksista. Voiko toisin sanoen sanoa, että oikeusistuin on onnistunut hyvin tehtävässään?
Hannikainen vastasi: Se on onnistunut aika hyvin, mutta se keskittyi aivan liikaa vain serbien tekemiin rikoksiin. Valitettavan esimerkin muodostaa Kroatti-kenraali Ante Gotovinan oikeudenkäynti. Kroatia vaikeutti todisteiden saamista, Kroatian liittolainen Yhdysvallat mestaroi taustalla amerikkalaisten virkailijoiden avustuksella ja amerikkalainen puheenjohtaja jopa painosti toisia tuomareita.
Ja tulos oli 3-2, ja Gotovina vapautettiin. Se jätti nimenomaan Serbit erittäin katkeriksi.
Niin että tämä oli vähän niin kuin voittajan oikeutta tämä tuomioistuin, Hannikainen sanoi.
Toimittaja jatkoi muistelevansa, miten Bosnian serbipoliitikko Vojislav Seselji vapautettiin myöskin ja siitä oli aikamoista keskustelua julkisuudessa, että… myös vapautuksia tämä tuomioistuin on tehnyt?
Hannikainen: Se on vapauttanut myöskin syytteistä Serbian pääministerin Milan Milotonovicin. Katsottiin että hänellä ei ollut… että hänellä oli muita Serbiassa kuin osallistuminen tähän sotaa koskeviin päätöksiin.
Entä miten sitten tuomioistuin on onnistunut auttamaan Balkanin maita rauhan rakentamisessa ja sovinnon löytymisessä?
Hannikainen: No, ei kyllä kovinkaan hyvin. Sillä Serbit jäivät tyytymättömiksi. Tosin Serbiassa poliittinen kehitys ei ole mennyt hyvin. Se jotenkin hyvin ratkaiseva asia oli pääministeri Dincikin salamurha 2000-luvun alussa. Sillä hän oli sellainen uudistuskykyinen, valovoimainen henkilö. Voisi verrata melkein verrata häntä Israelin pääministeri Jizak Rabinin murhaan 1990-luvun puolivälissä. Eli hyvin ratkaiseva asia.
Toimittaja: Summa summarum: Minkälaisen perinnön tämä Jugoslavia-tuomioistuin nyt jättää?
Hannikainen: Tuota, se on muistutus diktaattoreille, että jos te syyllistytte räikeisiin kansainvälisiin rikoksiin, siitä voi saada ankaran rangaistuksen. Ja myöskin oppia tälle pysyvälle kansainväliselle rikostuomioistuimelle, että jos ilmenee poliittista painostusta tämän tuomioistuimen tuomiovallan hyväksyneiden valtioiden tulee reagoida tuomioistuimen itsenäisyyden puolesta. Ja on siellä ainakin yksi valitettava tapaus siitä tuomioistuimesta, kun Kenia vaikeutti mahdollisuuksiensa mukaan todisteiden saamista syytteistä, jotka kohdistuivat Kenian presidenttiin Keniattaan.
Näin painokkaasti puhui siis kansanvälisen oikeuden emeritusprofessori Lauri Hannikainen tänään heti aamutuimiin Yle R1:n Ykkösaamussa.
Lue myös: Mitjo Vaulasvirta: Jugoslavia-tuomioistuimen kiistanalainen perintö. The Ulkopotist, 31.5.2016. Linkki: https://www.ulkopolitist.fi/2016/05/31/jugoslavia-tuomioistuimen-kiistanalainen-perinto/
Jugoslavia-tuomioistuin: https://fi.wikipedia.org/wiki/Jugoslavia-tuomioistuin
Ratko Mladic; https://fi.wikipedia.org/wiki/Ratko_Mladi%C4%87
Radovan Karadzic; https://fi.wikipedia.org/wiki/Radovan_Karad%C5%BEi%C4%87
Ante Gotovina; https://fi.wikipedia.org/wiki/Ante_Gotovina
Vojislav Seselji; https://fi.wikipedia.org/wiki/Vojislav_%C5%A0e%C5%A1elj
Zoran Dindic https://fi.wikipedia.org/wiki/Zoran_%C4%90in%C4%91i%C4%87
Juha Hämäläinen 22.11.2017 17:21
Meidän suomalainen oikeuskäsitys on kovin rangaistuskeskeinen. Se on helppo juttu. Ukko narun jatkoksi, koska häntä ei voi laittaa pakkotyöhön.
Oleellinen on näissä rikoksissa uhreille korvaaminen. Siitä en muista kuulleeni mitään. Korvaus on serbivaltion ja serbikansan vastuulla.
Veikko Huuska 22.11.2017 20:35
Esim. lento-onnettomuuden uhreille maksetaan menetyskorvauksia ja elinkorkoa.
Mikä voisi olla taho, joka olisi toimija tässä suhteessa?
Juha Kuikka 23.11.2017 08:25
"Niin että tämä oli vähän niin kuin voittajan oikeutta tämä tuomioistuin, Hannikainen sanoi."
Kaikki sotarikostuomioistuimet kautta aikojen ovat olleet voittajan oikeutta. Näin oli Nürnbergissä natsioikeudenkäynnit ja myös Helsingissä sotasyyllisyysoikeudenkäynnit. Stalin sen sijaan sai kuolla kunnian kukkuloillaan.